27/12/2011 | Administración LocalMunicipal
Arteixo
Servizos Económicos
Publicación da aprobación definitiva da modificación das ordenanzas fiscais números 6 e 9

O Concello Pleno, en sesión celebrada o pasado día 27 de outubro de 2011, aprobou provisoriamente a modificación das ordenanzas fiscais seguintes: a) Ordenanza fiscal n.º 6.–Taxa por prestación do servizo público de subministro de auga potábel a domicilio. b) Ordenanza fiscal n.º 9.–Taxa pola prestación dos servizos de rede de sumidoiros e control e inspección de sumidoiros privados. Durante o período de exposición ao público non se formularon reclamacións, elevándose a definitivos os acordos provisionais relativos ás ordenanzas fiscais citadas, adoptados en aplicación do artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, entrando en vigor o día 1 de xaneiro de 2012, logo da súa publicación no Boletín Oficial da Provincia. De conformidade co artigo 19 do Real decreto lexislativo 2/2004, do 5 de marzo, contra dito acordo poderase interpoñer recurso contencioso - administrativo, sen prexuízo de calquera outro recurso que os interesados estimen procedente. MODIFICACIÓN DA ORDENANZA FISCAL N.º 6 TAXA POR PRESTACIÓN DO SERVIZO PÚBLICO DE SUBMINISTRO DE AUGA POTÁBEL A DOMICILIO ARTIGO 5. Tarifas.3. As tarifas contidas no artigo 5.2.1. c) –consumos menores ou iguais a 25 m 3. 0,1845 €/m 3 – poderán ser minoradas na porcentaxe de rebaixa ofertada polo adxudicatario no procedemento de adxudicación do contrato de xestión do servizo público de subministro de auga potábel a domicilio á E. M. DISPOSICIÓN FINAL. A presente ordenanza, que consta de 10 artigos e unha disposición final, aprobouse polo Concello Pleno en sesión celebrada o día 28 de outubro de 2004. Foi modificada posteriormente en sesión celebrada o día 24 de novembro de 2005, 5 de novembro de 2007, 4 de setembro de 2008, 3 de setembro de 2009 e 28 de outubro de 2010. A presente modificación foi aprobada polo Concello Pleno en sesión celebrada o dia 27 de outubro de 2011. Entrará en vigor, logo da súa publicación no Boletín Oficial da Provincia, o día 1 de xaneiro de 2012, permanecendo en vigor até a súa modificación ou derrogación expresas.” MODIFICACIÓN DA ORDENANZA FISCAL N.º 9 TAXA POLA PRESTACIÓN DOS SERVIZOS DE REDE DE SUMIDOIROS E CONTROL E INSPECCIÓN DE SUMIDOIROS PRIVADOS ARTIGO 5. Tarifas. e) As tarifas contidas no artigo 5.2.2.1.2. e 5.2.2.4.1. poderán ser minoradas na porcentaxe de rebaixa ofertada polo adxudicatario no procedemento de adxudicación do contrato de xestión do servizo público de subministro de auga potabel a domicilio á E. M. DISPOSICIÓN FINAL. A presente ordenanza que consta de 11 artigos, unha disposición transitoria e unha disposición final, foi aprobada polo Concello Pleno en sesión celebrada o día 28 de outubro de 2004. Derroga a ate agora vixente, aprobada polo Concello Pleno en sesión de 30 de xaneiro de 1997. Foi modificada posteriormente polo Concello Pleno en sesións celebradas os días 24 de novembro de 2005, 5 de novembro de 2007, 4 de setembro de 2008, 3 de setembro de 2009 e 28 de outubro de 2010. A presente modificación foi aprobada polo Concello Pleno en sesión celebrada o día 27 de outubro de 2011. Entrará en vigor, logo da súa publicación no Boletín Oficial da Provincia, o día 1 de xaneiro de 2012, permanecendo en vigor ate a súa modificación ou derrogación expresas.” Arteixo, 15 de decembro de 2011. Por delegación, Decreto 989/2011 Asdo.: María José Riveiro Martínez CONCELLEIRA DE SERVIZOS ECONÓMICOS